ilsp/mcqa_greek_asep huggingface dataset:
Ερώτηση: Η έννοια της απαγόρευσης των βασανιστηρίων (άρθρο 7 παρ. 2 Συντ.) περιλαμβάνει:
α. Την απαγόρευση των βασανιστηρίων, της οποιασδήποτε σωματικής κάκωσης, της βλάβης υγείας, της άσκησης ψυχολογικής βίας και κάθε άλλης προσβολής της ανθρώπινης αξιοπρέπειας
β. Την απαγόρευση μόνο των βασανιστηρίων
γ. Την απαγόρευση μόνο της οποιασδήποτε σωματικής κάκωσης
δ. Πρόκειται για κατευθυντήρια διάταξη μη έχουσα νομικό-δεσμευτικό περιεχόμενο
Σωστή απάντηση: α. Την απαγόρευση των βασανιστηρίων, της οποιασδήποτε σωματικής κάκωσης, της βλάβης υγείας, της άσκησης ψυχολογικής βίας και κάθε άλλης προσβολής της ανθρώπινης αξιοπρέπειας
Ερώτηση: Το άρθρο 4 παρ. 4 Συντ. σύμφωνα με το οποίο «μόνο Έλληνες πολίτες είναι δεκτοί σε όλες τις δημόσιες λειτουργίες εκτός από τις εξαιρέσεις που εισάγονται με ειδικούς νόμους»:
α. Αναθεωρείται
β. Δεν αναθεωρείται
γ. Αναθεωρείται μερικώς
δ. Συμπληρώνεται από το Ευρωπαϊκό Δίκαιο αν και δεν αναθεωρείται
Σωστή απάντηση: δ. Συμπληρώνεται από το Ευρωπαϊκό Δίκαιο αν και δεν αναθεωρείται
Ερώτηση: Το δικαίωμα ίδρυσης και συμμετοχής σε πολιτικό κόμμα:
α. Είναι κοινωνικό δικαίωμα
β. Είναι πολιτικό δικαίωμα
γ. Είναι ατομικό δικαίωμα
δ. Είναι ατομικό και πολιτικό δικαίωμα συγχρόνως
Σωστή απάντηση: β. Είναι πολιτικό δικαίωμα
Ερώτηση: Πώς νοείται ο όρος «κατοικία» στο άρθρο 9 Συντ. περί προστασίας του ασύλου της κατοικίας;
α. Μόνο η κατοικία που κατέχει κάποιος νόμιμα
β. Περιορίζεται σε ακίνητα των οποίων ο/η αιτών/ούσα είναι ιδιοκτήτης/τρια ή ενοικιαστής/στρια
γ. Περιορίζεται σε ακίνητα των οποίων ο/η αιτών/ούσα είναι ιδιοκτήτης/τρια
δ. Περιλαμβάνει κάθε είδος χώρου, ανοικτού ή κλειστού, περιφραγμένου οικοπέδου ή αυλής, κινητού πράγματος, κυρίου και βοηθητικού υπό την προϋπόθεση ότι είναι περίκλειστος και η είσοδός του δεν είναι ελεύθερη
Σωστή απάντηση: δ. Περιλαμβάνει κάθε είδος χώρου, ανοικτού ή κλειστού, περιφραγμένου οικοπέδου ή αυλής, κινητού πράγματος, κυρίου και βοηθητικού υπό την προϋπόθεση ότι είναι περίκλειστος και η είσοδός του δεν είναι ελεύθερη
Ερώτηση: Το δικαίωμα δικαστικής προστασίας περιλαμβάνει:
α. Το δικαίωμα δωρεάν πρόσβασης σε δικαστήριο
β. Το δικαίωμα αποτελεσματικής δικαστικής προστασίας
γ. Το δικαίωμα απευθείας προσβολής των αντισυνταγματικών νόμων στο Συμβούλιο της Επικρατείας
δ. Καμία από τις λοιπές απαντήσεις
Σωστή απάντηση: β. Το δικαίωμα αποτελεσματικής δικαστικής προστασίας
Ερώτηση: Είναι συνταγματική:
α. Η προηγούμενη διοικητική άδεια για την ίδρυση σωματείου
β. Η προηγούμενη διοικητική άδεια για τη διεξαγωγή συνάθροισης
γ. Η κατάργηση του δημόσιου χαρακτήρα της εκπαίδευσης
δ. Η υποχρέωση λήψης προηγούμενης άδειας για την άσκηση επαγγελματικής δραστηριότητας
Σωστή απάντηση: δ. Η υποχρέωση λήψης προηγούμενης άδειας για την άσκηση επαγγελματικής δραστηριότητας
Ερώτηση: Τα ατομικά (αμυντικά) δικαιώματα προϋποθέτουν:
α. Την αποχή του Κράτους
β. Την παροχή του Κράτους
γ. Τη συλλογική δράση
δ. Την επικράτηση της βούλησης της πλειοψηφίας
Σωστή απάντηση: α. Την αποχή του Κράτους
Ερώτηση: Το δικαίωμα στην ιδιωτική ζωή:
α. Αναγνωρίζεται κατ' αρχήν και στα δημόσια πρόσωπα
β. Δεν εφαρμόζεται στο διαδίκτυο
γ. Δεν μπορεί να περιοριστεί
δ. Είναι μόνο νομοθετικά κατοχυρωμένο
Σωστή απάντηση: α. Αναγνωρίζεται κατ’ αρχήν και στα δημόσια πρόσωπα
Ερώτηση: Οι περιορισμοί των ατομικών δικαιωμάτων:
α. Επιβάλλονται από τον νόμο ή/και βάσει νόμου
β. Οδηγούν σε αναστολή τους
γ. Είναι ελεύθεροι σε περίοδο πανδημίας
δ. Δεν επιτρέπονται σε καμία περίπτωση
Σωστή απάντηση: α. Επιβάλλονται από τον νόμο ή/και βάσει νόμου
Ερώτηση: Τα ατομικά δικαιώματα αφορούν στην αξίωση των πολιτών:
α. Να μπορούν να επιλέξουν την αναρχία
β. Το κράτος να τους παρέχει την ελευθερία τους
γ. Το κράτος να τους προστατεύει από εξωτερικούς και εσωτερικούς κινδύνους
δ. Το κράτος να μην προσβάλλει την ελευθερία τους να διαμορφώνουν ελεύθερα την προσωπικότητά τους, ως άτομα και ως μέλη της κοινωνίας
Σωστή απάντηση: δ. Το κράτος να μην προσβάλλει την ελευθερία τους να διαμορφώνουν ελεύθερα την προσωπικότητά τους, ως άτομα και ως μέλη της κοινωνίας
Ερώτηση: Η Ευρωπαϊκή Σύμβαση των Δικαιωμάτων του Ανθρώπου είναι:
α. Κατώτερη από τον τυπικό νόμο
β. Ουσιαστικός νόμος
γ. Μέρος του ουσιαστικού Συντάγματος
δ. Μη δεσμευτικό διεθνές κείμενο
Σωστή απάντηση: γ. Μέρος του ουσιαστικού Συντάγματος
Ερώτηση: Η αναδρομική ισχύς των νόμων:
α. Κατά κανόνα απαγορεύεται από το Σύνταγμα
β. Κατά κανόνα δεν απαγορεύεται από το Σύνταγμα
γ. Είναι συνταγματικά επιβεβλημένη
δ. Αφορά μόνο τους ουσιαστικούς νόμους
Σωστή απάντηση: β. Κατά κανόνα δεν απαγορεύεται από το Σύνταγμα
Ερώτηση: Η τριτενέργεια των δικαιωμάτων σημαίνει ότι:
α. Τα δικαιώματα αντιτάσσονται και έναντι τρίτων, εκτός των μερών μιας σύμβασης
β. Τα δικαιώματα αντιτάσσονται και έναντι των ιδιωτών
γ. Τα δικαιώματα ενεργοποιούνται με την πρόβλεψή τους σε τυπικό νόμο
δ. Τα δικαιώματα εφαρμόζονται εάν δεν υφίσταται διάταξη τυπικού νόμου για το ίδιο ζήτημα
Σωστή απάντηση: β. Τα δικαιώματα αντιτάσσονται και έναντι των ιδιωτών
Ερώτηση: Η ελευθερία της τέχνης:
α. Είναι απόλυτη
β. Δεν υπόκειται σε όρια
γ. Υπερισχύει των άλλων δικαιωμάτων
δ. Μπορεί να περιοριστεί για λόγους προστασίας άλλων συνταγματικών δικαιωμάτων και εννόμων αγαθών
Σωστή απάντηση: δ. Μπορεί να περιοριστεί για λόγους προστασίας άλλων συνταγματικών δικαιωμάτων και εννόμων αγαθών
Ερώτηση: Οι δικαστικοί λειτουργοί μπορούν να εκφράζουν τις πεποιθήσεις τους υπέρ ή κατά πολιτικού κόμματος;
α. Απαγορεύεται απολύτως
β. Μόνο κατά την άσκηση των καθηκόντων τους
γ. Μόνο εκτός της ώρας άσκησης των καθηκόντων τους
δ. Μπορούν άνευ περιορισμού
Σωστή απάντηση: α. Απαγορεύεται απολύτως
Ερώτηση: Οι Έλληνες και οι Ελληνίδες έχουν δικαίωμα να συνέρχονται:
α. Ήσυχα και χωρίς όπλα
β. Μετά από άδεια της αστυνομίας
γ. Εκτός των ωρών κοινής ησυχίας
δ. Όλες τις ημέρες της εβδομάδας, πλην της Κυριακής
Σωστή απάντηση: α. Ήσυχα και χωρίς όπλα
Ερώτηση: Η επιβολή ιδιαίτερα έντονων κατασταλτικών μέτρων για τον περιορισμό μιας δημόσιας συγκέντρωσης σε ποια θεμελιώδη αρχή του συνταγματικού και του διοικητικού δικαίου είναι δυνατόν να προσκρούσει;
α. Στην αρχή της αναλογικότητας
β. Στην αρχή της υπεροχής και της προστασίας του δημοσίου συμφέροντος
γ. Στην αρχή της χρηστής διοίκησης και της δικαιολογημένης εμπιστοσύνης του/της διοικούμενου/ης
δ. Στην αρχή της διαφάνειας και της αποτελεσματικότητας της διοικητικής δράσης
Σωστή απάντηση: α. Στην αρχή της αναλογικότητας
Ερώτηση: Στα δικαιώματα συλλογικής δράσης συγκαταλέγεται:
α. Το δικαίωμα εργασίας
β. Το δικαίωμα του συνεταιρίζεσθαι
γ. Το δικαίωμα αναφοράς προς τη Διοίκηση
δ. Το δικαίωμα έκφρασης γνώμης
Σωστή απάντηση: β. Το δικαίωμα του συνεταιρίζεσθαι
Ερώτηση: Το πολίτευμα της Ελλάδας είναι:
α. Προεδρική Δημοκρατία
β. Προεδρευόμενη Κοινοβουλευτική Δημοκρατία
γ. Βασιλευόμενη Κοινοβουλευτική Δημοκρατία
δ. Προεδρική Κοινοβουλευτική Δημοκρατία
Σωστή απάντηση: β. Προεδρευόμενη Κοινοβουλευτική Δημοκρατία
Ερώτηση: Ποια είναι η ευθύνη του/της βουλευτή για τα αυτόφωρα κακουργήματα;
α. Για τη δίωξή του απαιτείται ειδική άδεια
β. Δεν απαιτείται άδεια της Βουλής για τη δίωξή του/της
γ. Δεν διώκεται καθόλου
δ. Διώκεται μετά την λήξη της βουλευτικής του/της θητείας
Σωστή απάντηση: β. Δεν απαιτείται άδεια της Βουλής για τη δίωξή του/της
Ερώτηση: Ο/Η Πρόεδρος της Δημοκρατίας μετά τις εκλογές διορίζει πρωθυπουργό:
α. Το πρόσωπο που υποδεικνύει ο/η απερχόμενος/η πρωθυπουργός
β. Τον/Την αρχηγό του πρώτου κόμματος
γ. Τον/Την αρχηγό του κόμματος που έχει την απόλυτη πλειοψηφία των εδρών στη Βουλή
δ. Το πρόσωπο που προτείνει η κοινοβουλευτική ομάδα του πρώτου κόμματος
Σωστή απάντηση: γ. Τον/Την αρχηγό του κόμματος που έχει την απόλυτη πλειοψηφία των εδρών στη Βουλή
Ερώτηση: Η Διοίκηση εντάσσεται στη(ν):
α. Νομοθετική εξουσία
β. Εκτελεστική εξουσία
γ. Δικαστική εξουσία
δ. Τέταρτη εξουσία
Σωστή απάντηση: β. Εκτελεστική εξουσία
Ερώτηση: Το δημοψήφισμα προκηρύσσεται:
α. Με προεδρικό διάταγμα
β. Κάθε τέσσερα χρόνια
γ. Για την εκλογή δημάρχων
δ. Μόνο για τη συμμετοχή της χώρας σε διεθνείς οργανισμούς
Σωστή απάντηση: α. Με προεδρικό διάταγμα
Ερώτηση: Πρόωρη λήξη της βουλευτικής περιόδου λαμβάνει χώρα:
α. Σε περίπτωση πολέμου
β. Σε περίπτωση πανδημίας
γ. Μετά από αίτημα της Κυβέρνησης προς τον/την Πρόεδρο της Δημοκρατίας για ανανέωση της λαϊκής εντολής ενόψει εθνικού θέματος εξαιρετικής σημασίας
δ. Εάν ο/η Πρόεδρος της Δημοκρατίας διαπιστώσει ότι η Βουλή βρίσκεται σε δυσαρμονία με το λαϊκό αίσθημα
Σωστή απάντηση: γ. Μετά από αίτημα της Κυβέρνησης προς τον/την Πρόεδρο της Δημοκρατίας για ανανέωση της λαϊκής εντολής ενόψει εθνικού θέματος εξαιρετικής σημασίας
Ερώτηση: Τα συνταξιοδοτικά νομοσχέδια:
α. Είναι ειδικά
β. Είναι αναγκαία
γ. Τροποποιούνται μόνο με πλειοψηφία 3/5 των μελών της Βουλής
δ. Δεν μπορούν να τροποποιηθούν
Σωστή απάντηση: α. Είναι ειδικά
Ερώτηση: Ποιος έχει δικαίωμα απονομής χάρης σε πολίτη;
α. Ο/Η Πρόεδρος της Δημοκρατίας ύστερα από πρόταση του/της Υπουργού Δικαιοσύνης και γνώμη συμβουλίου
β. Ο/Η Πρόεδρος της Βουλής ύστερα από εισήγηση της αρμόδιας κοινοβουλευτικής Επιτροπής
γ. Ο/Η Πρωθυπουργός μετά από εισήγηση του Υπουργικού Συμβουλίου
δ. Η Βουλή με την πλειοψηφία των μελών της
Σωστή απάντηση: α. O/Η Πρόεδρος της Δημοκρατίας ύστερα από πρόταση του/της Yπουργού Δικαιοσύνης και γνώμη συμβουλίου
Ερώτηση: Τι ΔΕΝ μπορεί να αποφασιστεί με δημοψήφισμα;
α. Δημοσιονομικά ζητήματα
β. Κρίσιμα εθνικά θέματα
γ. Κοινωνικά ζητήματα
δ. Πολιτικά ζητήματα
Σωστή απάντηση: α. Δημοσιονομικά ζητήματα
Ερώτηση: Οι γενικά παραδεγμένοι κανόνες του διεθνούς δικαίου:
α. Υπερισχύουν έναντι κάθε άλλης αντίθετης διάταξης νόμου
β. Υπερισχύουν μόνο έναντι των ουσιαστικών νόμων
γ. Υπερισχύουν μόνο έναντι των κανονιστικών πράξεων της διοίκησης
δ. Υπερισχύουν μόνο έναντι των πράξεων νομοθετικού περιεχομένου
Σωστή απάντηση: α. Υπερισχύουν έναντι κάθε άλλης αντίθετης διάταξης νόμου
Ερώτηση: Βουλευτής που ψηφίζει αντίθετα προς την κοινοβουλευτική του/της ομάδα:
α. Οφείλει να παραιτηθεί
β. Χάνει την έδρα του/της
γ. Καθίσταται αυτοδικαίως ανεξάρτητος/η βουλευτής
δ. Καμία από τις λοιπές απαντήσεις
Σωστή απάντηση: δ. Καμία από τις λοιπές απαντήσεις
Ερώτηση: Η σύσταση εξεταστικής επιτροπής:
α. Απαιτεί απόφαση των 3/5 του όλου αριθμού των βουλευτών
β. Δεν μπορεί να αφορά ζητήματα άμυνας κι εξωτερικής πολιτικής
γ. Συνιστά μορφή κοινοβουλευτικού ελέγχου
δ. Ακολουθεί μετά την απόφαση ποινικής δίωξης υπουργού
Σωστή απάντηση: γ. Συνιστά μορφή κοινοβουλευτικού ελέγχου
Ερώτηση: Δικαίωμα εκλέγεσθαι στο αξίωμα του/της Προέδρου της Δημοκρατίας έχουν οι Έλληνες/ίδες πολίτες με:
α. Ικανότητα εκλέγειν άνω των 40 ετών
β. Ικανότητα εκλέγειν που είναι άνω των 40 ετών και έχουν ελληνική καταγωγή
γ. Ικανότητα εκλέγειν
δ. Ικανότητα εκλέγειν που είναι άνω των 25 ετών και έχουν ελληνική καταγωγή
Σωστή απάντηση: β. Ικανότητα εκλέγειν που είναι άνω των 40 ετών και έχουν ελληνική καταγωγή
Ερώτηση: Η διαδικασία για την εκλογή Προέδρου της Δημοκρατίας είναι:
α. Μυστική
β. Ονομαστική
γ. Φανερή (με ανάταση της χειρός ή έγερση από τα βουλευτικά έδρανα)
δ. Ηλεκτρονική
Σωστή απάντηση: β. Ονομαστική
Ερώτηση: Δεν υπόκειται σε προσυπογραφή υπουργού:
α. Η προκήρυξη δημοψηφίσματος
β. Η αναπομπή ψηφισμένου νομοσχεδίου
γ. Η διάλυση της Βουλής για εθνικό θέμα εξαιρετικής σημασίας
δ. Η αναστολή των εργασιών της τακτικής συνόδου της Βουλής
Σωστή απάντηση: β. Η αναπομπή ψηφισμένου νομοσχεδίου
Ερώτηση: Οι συντακτικές πράξεις:
α. Έχουν αυξημένη τυπική ισχύ
β. Είναι παράνομες
γ. Εκδίδονται από την αναθεωρητική Βουλή
δ. Εκδίδονται βάσει εξουσιοδότησης απευθείας εκ του Συντάγματος
Σωστή απάντηση: α. Έχουν αυξημένη τυπική ισχύ
Ερώτηση: Το τυπικό Σύνταγμα είναι:
α. Αυστηρό
β. Γραπτό και αυστηρό
γ. Οι διαδικαστικές διατάξεις του Συντάγματος
δ. Το Σύνταγμα του 1975
Σωστή απάντηση: β. Γραπτό και αυστηρό
Ερώτηση: Το Σύνταγμα προβλέπει:
α. Το επικυρωτικό συνταγματικό δημοψήφισμα
β. Το γνωμοδοτικό νομοθετικό δημοψήφισμα
γ. Τη λαϊκή νομοθετική πρωτοβουλία
δ. Καμία από τις λοιπές απαντήσεις
Σωστή απάντηση: γ. Τη λαϊκή νομοθετική πρωτοβουλία
Ερώτηση: Η θητεία της Κυβέρνησης διαρκεί:
α. Τέσσερα χρόνια
β. Όσο διαρκεί η θητεία της Βουλής
γ. Όσο την εμπιστεύεται η Βουλή
δ. Μπορεί να διαρκέσει για δύο συνεχόμενες βουλευτικές περιόδους
Σωστή απάντηση: γ. Όσο την εμπιστεύεται η Βουλή
Ερώτηση: Το ήπιο Σύνταγμα:
α. Δεν αναθεωρείται όπως η κοινή νομοθεσία
β. Είναι άγραφο
γ. Είναι κατώτερο από το αυστηρό Σύνταγμα
δ. Αναθεωρείται όπως η κοινή νομοθεσία
Σωστή απάντηση: δ. Αναθεωρείται όπως η κοινή νομοθεσία
Ερώτηση: Οι Πράξεις Νομοθετικού περιεχομένου είναι:
α. Οργανικοί νόμοι
β. Ανώτερες από τον τυπικό νόμο
γ. Ουσιαστικοί νόμοι
δ. Ανώτερες από τις διεθνείς συμβάσεις
Σωστή απάντηση: γ. Ουσιαστικοί νόμοι
Ερώτηση: Η βουλευτική περίοδος:
α. Είναι πενταετής
β. Έχει την ίδια έναρξη με τη βουλευτική σύνοδο
γ. Εμπεριέχει τη βουλευτική σύνοδο
δ. Είναι εξαετής
Σωστή απάντηση: γ. Εμπεριέχει τη βουλευτική σύνοδο
Ερώτηση: Η Κυβέρνηση ζητά από τον/την Πρόεδρο της Δημοκρατίας τη διάλυση της Βουλής και την προκήρυξη εκλογών για να ανανεωθεί η λαϊκή εντολή και να αντιμετωπιστεί εθνικό θέμα εξαιρετικής σημασίας. Τις εκλογές θα διενεργήσει:
α. Οικουμενική Κυβέρνηση
β. Υπηρεσιακή Κυβέρνηση
γ. Η ίδια Κυβέρνηση
δ. Κυβέρνηση εθνικής ενότητας
Σωστή απάντηση: γ. Η ίδια Κυβέρνηση
Ερώτηση: Δεν είναι συνταγματική επιτρεπτή:
α. Η εκλογή βουλευτών με λίστα
β. Η ψήφος των εκτός επικρατείας εκλογέων
γ. Η καθιέρωση της απλής αναλογικής
δ. Η μείωση του όλου αριθμού των βουλευτών σε 150
Σωστή απάντηση: δ. Η μείωση του όλου αριθμού των βουλευτών σε 150
Ερώτηση: Σύμφωνα με την ελεύθερη εντολή ο/η βουλευτής:
α. Ανακαλείται, υπό προϋποθέσεις, από τους εκλογείς της περιφέρειάς του/της
β. Έχει ελευθερία γνώμης και ψήφου κατά συνείδηση
γ. Δεν μπορεί να διαγραφεί από το κόμμα του/της
δ. Δεν είναι ποτέ υπεύθυνος/η ποινικά
Σωστή απάντηση: β. Έχει ελευθερία γνώμης και ψήφου κατά συνείδηση
Ερώτηση: Η αναθεώρηση του Συντάγματος:
α. Εγκρίνεται με δημοψήφισμα
β. Γίνεται από μια Βουλή με αυξημένη πλειοψηφία
γ. Είναι η μόνη δυνατότητα τυπικής αλλαγής του Συντάγματος
δ. Είναι αρμοδιότητα του/της Προέδρου της Δημοκρατίας
Σωστή απάντηση: γ. Είναι η μόνη δυνατότητα τυπικής αλλαγής του Συντάγματος
Ερώτηση: Το ακαταδίωκτο των βουλευτών είναι:
α. Ατομικό δικαίωμα
β. Θεσμική εγγύηση
γ. Κανόνας πολιτικής συμπεριφοράς
δ. Απόλυτο
Σωστή απάντηση: β. Θεσμική εγγύηση
Ερώτηση: Οι διατάξεις του ελληνικού Συντάγματος αναθεωρούνται, εκτός από εκείνες που καθορίζουν τη βάση και τη μορφή:
α. Της Βουλής
β. Του πολιτεύματος
γ. Του εκλογικού σώματος
δ. Της νομοθετικής διαδικασίας
Σωστή απάντηση: β. Του πολιτεύματος
Ερώτηση: Αρμόδιο όργανο για την άρση της βουλευτικής ασυλίας σε περίπτωση συκοφαντικής δυσφήμησης είναι:
α. Το Εφετείο
β. Η Βουλή
γ. Ο/Η Πρόεδρος της Βουλής
δ. Η κοινοβουλευτική ομάδα στην οποία ανήκει ο/η βουλευτής
Σωστή απάντηση: β. Η Βουλή
Ερώτηση: Η αναθεωρητική λειτουργία μπορεί:
α. Να καταργήσει τον έλεγχο συνταγματικότητας των νόμων
β. Να περιορίσει τη θρησκευτική ελευθερία
γ. Να καθιερώσει την αρμοδιότητα του/της Προέδρου της Δημοκρατίας να διορίζει την ηγεσία της δικαιοσύνης
δ. Να μεταβάλει το πολίτευμα από Προεδρευόμενη σε ημι-προεδρική δημοκρατία
Σωστή απάντηση: γ. Να καθιερώσει την αρμοδιότητα του/της Προέδρου της Δημοκρατίας να διορίζει την ηγεσία της δικαιοσύνης
Ερώτηση: Η αντιπροσωπευτική αρχή:
α. Είναι συνώνυμο της έμμεσης δημοκρατίας σήμερα
β. Είναι συνώνυμο της άμεσης δημοκρατίας
γ. Δεν είναι συνώνυμο ούτε της άμεσης ούτε της έμμεσης δημοκρατίας
δ. Σημαίνει ότι οι βουλευτές δεσμεύονται από τη γνώμη των ψηφοφόρων της περιφέρειάς τους.
Σωστή απάντηση: α. Είναι συνώνυμο της έμμεσης δημοκρατίας σήμερα
Ερώτηση: Η θρησκευτική, κοσμοθεωρητική και πολιτική ουδετερότητα του Κράτους ως εγγύηση τήρησης της δημοκρατικής αρχής:
α. Αποτελεί υποχρέωση του Κράτους
β. Δεν αποτελεί υποχρέωση του Κράτους
γ. Εναπόκειται στην διακριτική ευχέρεια του Κράτους
δ. Προκύπτει από το Δίκαιο της Ευρωπαϊκής Ένωσης
Σωστή απάντηση: α. Αποτελεί υποχρέωση του Κράτους
Ερώτηση: Το Υπουργικό Συμβούλιο αποτελείται από την/τον Πρωθυπουργό και τις/τους Υπουργούς:
α. Στους/Στις οποίους/ες περιλαμβάνονται και οι Αναπληρωτές/τριες Υπουργοί, όχι όμως και οι Υπουργοί Επικρατείας
β. Στους/Στις οποίους/ες περιλαμβάνονται οι Υπουργοί Επικρατείας και οι Αναπληρωτές/τριες Υπουργοί
γ. Στους/Στις οποίους/ες περιλαμβάνονται οι Υπουργοί Επικρατείας και οι Αναπληρωτές/τριες Υπουργοί αλλά και οι Υφυπουργοί
δ. Στους/Στις οποίους/ες περιλαμβάνονται και οι Υπουργοί Επικρατείας, όχι όμως και οι Αναπληρωτές/τριες Υπουργοί
Σωστή απάντηση: β. Στους/Στις οποίους/ες περιλαμβάνονται οι Υπουργοί Επικρατείας και οι Αναπληρωτές/τριες Υπουργοί
Ερώτηση: Ο/Η Πρόεδρος της Δημοκρατίας εκλέγεται:
α. Από τη Βουλή με πρόταση των κοινωνικών φορέων
β. Από τον Λαό με άμεση εκλογή
γ. Από τη Βουλή με πρόταση των κοινοβουλευτικών ομάδων
δ. Από τη Βουλή και τους/τις δημάρχους
Σωστή απάντηση: γ. Από τη Βουλή με πρόταση των κοινοβουλευτικών ομάδων
Ερώτηση: Η αρχή της μονιμότητας των δημοσίων υπαλλήλων:
α. Ταυτίζεται με την έννοια της ισοβιότητας, την οποία απολαμβάνουν οι δικαστικοί λειτουργοί
β. Διαφέρει από την έννοια της ισοβιότητας, την οποία απολαμβάνουν οι δικαστικοί λειτουργοί
γ. Ορίζει ότι δεν παρέχεται η δυνατότητα απομάκρυνσης δημοσίου υπαλλήλου από την οργανική θέση στην οποία είναι διορισμένος/η, ακόμη και αν η θέση αυτή καταργηθεί με νόμο
δ. Ισχύει για συγκεκριμένο χρονικό διάστημα
Σωστή απάντηση: β. Διαφέρει από την έννοια της ισοβιότητας, την οποία απολαμβάνουν οι δικαστικοί λειτουργοί
Ερώτηση: Οι δημόσιοι υπάλληλοι οφείλουν:
α. Πίστη στο Σύνταγμα και αφοσίωση στην πατρίδα
β. Πίστη στο Σύνταγμα και αφοσίωση στα εθνικά ιδεώδη
γ. Να μη μετέχουν σε πολιτικά κόμματα και μη κυβερνητικές οργανώσεις
δ. Να μη μετέχουν σε πολιτικά κόμματα
Σωστή απάντηση: α. Πίστη στο Σύνταγμα και αφοσίωση στην πατρίδα
Ερώτηση: Το Ανώτατο Ειδικό Δικαστήριο αποφαίνεται επί ενστάσεων για την εκλογική διαδικασία:
α. Άμεσα
β. Προληπτικά
γ. Κατασταλτικά
δ. Αυτεπαγγέλτως
Σωστή απάντηση: γ. Κατασταλτικά
Ερώτηση: Η συνταγματικότητα ενός νόμου ελέγχεται δικαστικά:
α. Μόνον από το Συμβούλιο της Επικρατείας
β. Από όλα τα δικαστήρια
γ. Μόνον από τον Άρειο Πάγο
δ. Από τη Βουλή
Σωστή απάντηση: β. Από όλα τα δικαστήρια
Ερώτηση: Το Κυβερνητικό Συμβούλιο Εθνικής Ασφάλειας (ΚΥΣΕΑ):
α. Αποτελεί ένα από τα συλλογικά Κυβερνητικά όργανα
β. Έχει τεθεί υπό την εποπτεία της Προεδρίας της Κυβέρνησης
γ. Υπάγεται στον έλεγχο των Υπουργείων Εξωτερικών και Εθνικής Άμυνας
δ. Συνιστά ένα από τα δύο συμβούλια που υπάγονται στον/στην Πρόεδρο της Δημοκρατίας
Σωστή απάντηση: α. Αποτελεί ένα από τα συλλογικά Κυβερνητικά όργανα
Ερώτηση: Η απόφαση του Ανώτατου Ειδικού Δικαστηρίου, όταν δύο ανώτατα δικαστήρια εκδίδουν αντίθετες αποφάσεις για τη συνταγματικότητα μιας διάταξης, είναι δεσμευτική για:
α. Τους συγκεκριμένους διαδίκους
β. Τα κατώτερα δικαστήρια
γ. Τα δύο ανώτατα δικαστήρια που εξέδωσαν τις αποφάσεις
δ. Για όλους
Σωστή απάντηση: δ. Για όλους
Ερώτηση: Οι οργανισμοί τοπικής αυτοδιοίκησης:
α. Έχουν διοικητική αλλά όχι οικονομική αυτοτέλεια
β. Έχουν οικονομική αλλά όχι διοικητική αυτοτέλεια
γ. Δεν έχουν ούτε διοικητική ούτε οικονομική αυτοτέλεια
δ. Έχουν τόσο διοικητική όσο και οικονομική αυτοτέλεια
Σωστή απάντηση: δ. Έχουν τόσο διοικητική όσο και οικονομική αυτοτέλεια
Ερώτηση: Οι συνταγματικά κατοχυρωμένες Ανεξάρτητες Αρχές:
α. Υπόκεινται μόνο σε κοινοβουλευτικό έλεγχο
β. Είναι οι Δήμοι και οι Περιφέρειες της χώρας
γ. Δεν υπόκεινται στον έλεγχο της κυβέρνησης και τα μέλη τους απολαμβάνουν προσωπική και λειτουργική ανεξαρτησία
δ. Δεν Υπόκεινται σε δικαστικό έλεγχο
Σωστή απάντηση: γ. Δεν υπόκεινται στον έλεγχο της κυβέρνησης και τα μέλη τους απολαμβάνουν προσωπική και λειτουργική ανεξαρτησία
Ερώτηση: Σύμφωνα με το Σύνταγμα, τα μέλη της Αρχής Διασφάλισης του Απορρήτου των Επικοινωνιών (ΑΔΑΕ) επιλέγονται από τη Διάσκεψη των Προέδρων της Βουλής με:
α. Ομοφωνία ή πάντως με την αυξημένη πλειοψηφία των 4/5 των μελών της
β. Πλειοψηφία των 4/5 των παρόντων μελών της
γ. Πλειοψηφία των 3/5 των μελών της
δ. Ομοφωνία ή τουλάχιστον πλειοψηφία των 3/5 των παρόντων μελών της
Σωστή απάντηση: γ. Πλειοψηφία των 3/5 των μελών της
Ερώτηση: Ο/Η Συνήγορος του Πολίτη:
α. Προβλέπεται να είναι πρόσωπο εγνωσμένου κύρους και επιστημονικής κατάρτισης ή επαγγελματικής εμπειρίας σε τομείς που έχουν σχέση με την αποστολή και τις αρμοδιότητες της ομώνυμης Ανεξάρτητης Αρχής
β. Επιλέγεται με απόφαση της Διάσκεψης των Προέδρων της Βουλής για έξι χρόνια με δυνατότητα ανανέωσης της θητείας του/της
γ. Αναδεικνύεται με απόφαση της Επιτροπής Θεσμών και Διαφάνειας της Βουλής για έξι χρόνια
δ. Προτείνεται από τον/την Πρόεδρο της Βουλής και εκλέγεται από την Ολομέλειά της
Σωστή απάντηση: α. Προβλέπεται να είναι πρόσωπο εγνωσμένου κύρους και επιστημονικής κατάρτισης ή επαγγελματικής εμπειρίας σε τομείς που έχουν σχέση με την αποστολή και τις αρμοδιότητες της ομώνυμης Ανεξάρτητης Αρχής
Ερώτηση: Το ότι η Διοίκηση οφείλει ή μπορεί να προβαίνει μόνο σε ενέργειες που προβλέπονται ή επιτρέπονται από τους κανόνες δικαίου πηγάζει από:
α. Την αρχή της νομιμότητας
β. Την αρχή της χρηστής διοίκησης
γ. Την αρχή της δικαιολογημένης εμπιστοσύνης του διοικουμένου στη Διοίκηση
δ. Την αρχή της διάκρισης των λειτουργιών
Σωστή απάντηση: α. Την αρχή της νομιμότητας
Ερώτηση: Η αρχή της χρηστής διοίκησης:
α. Αποτελεί γενική αρχή μόνο του δικαίου της Ευρωπαϊκής Ένωσης
β. Έχει ρητή συνταγματική κατοχύρωση στην ελληνική έννομη τάξη
γ. Διέπει την άσκηση της δέσμιας αρμοδιότητας της Διοίκησης
δ. Διέπει την άσκηση της διακριτικής ευχέρειας της Διοίκησης
Σωστή απάντηση: δ. Διέπει την άσκηση της διακριτικής ευχέρειας της Διοίκησης
Ερώτηση: Η αρχή της αποδοτικότητας έχει την έννοια ότι η:
α. Κεντρική Δημόσια Διοίκηση οφείλει να στοχεύει στη συνεχή αναβάθμιση του επιπέδου των εργαζομένων της
β. Λειτουργία της Κεντρικής Δημόσιας Διοίκησης οφείλει να συμπεριλαμβάνει τις απολύτως αναγκαίες προς την εκπλήρωση της αποστολής της δράσεις
γ. Λειτουργία της Κεντρικής Δημόσιας Διοίκησης οφείλει να κατατείνει στην εκπλήρωση της αποστολής της με τη χρήση των λιγότερων, κατά το δυνατόν, πόρων
δ. Κεντρική Δημόσια Διοίκηση οφείλει να κάνει χρήση ποιοτικών πληροφοριών και δεδομένων για τη λήψη των αποφάσεων
Σωστή απάντηση: γ. Λειτουργία της Κεντρικής Δημόσιας Διοίκησης οφείλει να κατατείνει στην εκπλήρωση της αποστολής της με τη χρήση των λιγότερων, κατά το δυνατόν, πόρων
Ερώτηση: Διοικητική πράξη (ατομική ή κανονιστική), της οποίας επιβάλλεται η δημοσίευση, έως τη δημοσίευσή της:
α. Είναι ανυπόστατη/ανύπαρκτη πράξη
β. Είναι εκτελεστή πράξη
γ. Είναι υπό αίρεση εκτελεστή
δ. Έχει τον χαρακτήρα εγκυκλίου
Σωστή απάντηση: α. Είναι ανυπόστατη/ανύπαρκτη πράξη
Ερώτηση: Όταν για την έκδοση μιας διοικητικής πράξης απαιτείται από τις οικείες διατάξεις η ύπαρξη αιτιολογίας αυτής:
α. Η έλλειψή της αιτιολογίας δεν συνεπάγεται παράλειψη ουσιώδους τύπου
β. Η αιτιολογία αρκεί να προκύπτει από τα στοιχεία του φακέλου
γ. Η αιτιολογία αρκεί να υπάρχει έστω και συνοπτικά στο σώμα της πράξης
δ. Εναπόκειται στη διακριτική ευχέρεια του οργάνου η αιτιολόγηση της πράξης
Σωστή απάντηση: γ. Η αιτιολογία αρκεί να υπάρχει έστω και συνοπτικά στο σώμα της πράξης
Ερώτηση: Ανάκληση νόμιμης επωφελούς διοικητικής πράξης επιτρέπεται:
α. Λόγω μεταγενέστερης διαφορετικής εκτίμησης από τη Διοίκηση των δεδομένων που υπήρχαν κατά την έκδοση της πράξης
β. Ελεύθερα από τη Διοίκηση χωρίς προϋποθέσεις
γ. Για λόγους δημοσίου συμφέροντος
δ. Για λόγους σκοπιμότητας της Διοίκησης
Σωστή απάντηση: γ. Για λόγους δημοσίου συμφέροντος
Ερώτηση: Σύνθετη διοικητική ενέργεια υφίσταται στην περίπτωση:
α. Διενέργειας δημόσιου διαγωνισμού
β. Ανάκλησης νόμιμης πράξης
γ. Άσκησης διοικητικής εποπτείας
δ. Σε καμία από τις λοιπές περιπτώσεις
Σωστή απάντηση: α. Διενέργειας δημόσιου διαγωνισμού
Ερώτηση: Οι βεβαιωτικές πράξεις της Διοίκησης:
α. Έχουν εκτελεστό χαρακτήρα
β. Δεν έχουν χαρακτήρα εκτελεστής διοικητικής πράξης
γ. Αποτελούν επιμέρους διοικητικές πράξεις σύνθετης διοικητικής ενέργειας
δ. Διαπιστώνουν τη συνδρομή ή μη απαιτούμενων προϋποθέσεων για την έκδοση μιας πράξης
Σωστή απάντηση: β. Δεν έχουν χαρακτήρα εκτελεστής διοικητικής πράξης
Ερώτηση: Οι κανονιστικές πράξεις της διοίκησης παράγουν έννομα αποτελέσματα:
α. Μόνο για το μέλλον
β. Μόνο αναδρομικώς
γ. Μόνο για το μέλλον, εκτός αν ρητά επιτρέπεται η αναδρομικότητα σύμφωνα με τη νομοθετική εξουσιοδοτική διάταξη
δ. Μόνο αναδρομικώς, εκτός αν ρητά ορίζεται άλλως στη σχετική νομοθετική εξουσιοδοτική διάταξη
Σωστή απάντηση: γ. Μόνο για το μέλλον, εκτός αν ρητά επιτρέπεται η αναδρομικότητα σύμφωνα με τη νομοθετική εξουσιοδοτική διάταξη